På slutten av denne konfrontasjonen, ble det brukt tåregass mot kvinnene, og totalt rundt 40 av dem ble skadet og fire arrestert. miniatyr|alt=en tropisk lagune på klar dag, med grøntområder i for- og bakgrunn|Kano på Oualadine-lagunen ved Grand-Bassam Noen av kvinnene var allerede inne i byen, og snek seg langs vannet og gikk andre omveier for å komme til fengselet uten å bli stoppet av politiet, men de fleste var fortsatt i l'Imperial. Noen lånte oppakninger av medsøstre fra Grand-Bassam og vandret over broen som om de var fredelige kvinner på vei til markedet, andre var adskillig djervere for å få politiet til å se en annen vei, og enkelte tok seg over lagunen i kano. Det var uansett få som klarte å ta seg over og slutte seg til sine meddemonstranter som hadde samlet seg ved fengselet.